
	[bookmark: _GoBack]מכרז מס' 24/16
קבלת שירותי בקרה בתוכניות הסיוע לעסקים קטנים ובינוניים
משרד הכלכלה והתעשייה, הסוכנות לעסקים קטנים ובינוניים, פונה בזאת לקבלת הצעות לקבלת שירותי בקרה בתוכניות הסיוע לעסקים קטנים ובינוניים, הכל כמפורט במסמכי המכרז.

להלן תמצית תנאי הסף שעל המציע למלא לצורך השתתפותו במכרז:
1. הגוף המציע: 
1.1. על הגוף המציע להיות בעת הגשת ההצעה תאגיד הרשום בכל מרשם המתנהל לפי דין או עוסק מורשה/פטור.
1.2. [bookmark: _Toc414541037][bookmark: _Toc414543552][bookmark: _Toc414544368][bookmark: _Toc414544608]המציע מנהל פנקסי חשבונות ורשומות על פי פקודת מס הכנסה [נוסח חדש] וחוק מס ערך מוסף, תשל"ו-1975 או שהוא פטור מלנהלם וכן נוהג לדווח לפקיד השומה על הכנסותיו ולמנהל המכס על עסקאות שמוטל עליהן מס לפי חוק מס ערך מוסף. 
1.3. [bookmark: _Toc414541041][bookmark: _Toc414543556][bookmark: _Toc414544372][bookmark: _Toc414544612][bookmark: _Toc414541040][bookmark: _Toc414543555][bookmark: _Toc414544371][bookmark: _Toc414544611]אם המציע חברה - הוא אינו מוגדר כ"חברה מפרה" ואינו בהתראה לפני רישום כ"חברה מפרה". בסעיף זה - "חברה מפרה" הינה חברה או חברת חוץ אשר רשם החברות רשם אותה במרשם החברות כחברה מפרת חוק לפי סעיף 362א' לחוק החברות.
1.4. אם המציע חברה או שותפות - הוא אינו חייב בחובות אגרה שנתית עבור השנים שקדמו לשנה בה מוגשת ההצעה.
1.5. המציע לא הורשע ביותר משתי עבירות לפי חוק עובדים זרים, תשנ"א-1991 ולפי חוק שכר מינימום, תשמ"ז- 1987. אם המציע הורשע ביותר משתי עבירות כאמור, ההרשעה האחרונה לא הייתה בשנה שקדמה למועד הגשת ההצעה. 
1.6. הגוף המציע בעל ניסיון מוכח של 3 שנים מתוך 5 השנים הקודמות למועד האחרון להגשת הצעות, בביצוע לפחות 2 פרויקטים של בקרה, שכל אחד מהם ארך לא פחות מ- 6 חודשים ושווי הסכם ההתקשרות לביצוע כל אחד מהפרויקטים עמד על לא פחות מ-500,000 ₪ כולל מע"מ, בתחום של בקרת תהליכי עבודה של גופים חיצוניים למציע, שעיסוקם אספקת שירותים לציבור, הכוללת את כל הנושאים הבאים במצטבר: 

1.6.1. בקרת עמידה בתוכנית עבודה, הנחיות ונהלים לרבות בקרת תכנון מול ביצוע.
1.6.2. בקרת עמידה באמות מידה של מתן שירות על פי סטנדרטים שנקבעו מראש.   
1.6.3. בקרת עמידה בתנאי הסכמי התקשרות ו/או הוראות חוק בנושא אספקת שירותים לציבור.
1.6.4. ביצוע עבודות המשלבות עבודת שטח לאיסוף נתונים ולימוד תהליכים בגופים חיצוניים למציע המלוות בעיבוד ממצאים ובניתוחם. 

1.7. הגוף המציע העסיק בכל אחת משלוש השנים  שקדמו למועד הגשת ההצעות למכרז זה, לא פחות מ-10 עובדים אקדמאים, כאשר לא פחות מ- 5 מהעובדים האקדמאים כאמור עסקו בביצוע עבודות המשלבות עבודת שטח לאיסוף נתונים ולימוד תהליכים בגופים חיצוניים לגוף המציע, המלוות בעיבוד ממצאים ובניתוחם.

2. מנהל הפרויקט:
2.1.  מועסק על ידי הגוף המציע ביחסי עובד מעביד ולא כקבלן משנה, במועד הגשת ההצעה.
2.2   בעל תואר ראשון בכלכלה או מנהל עסקים או חשבונאות או תעשיה וניהול, שנרכש במוסד אקדמי המוכר על
        ידי משרד החינוך. על בעל תואר אקדמי מחו"ל לצרף אישור האגף להערכת תארים אקדמיים בחו"ל של
       משרד החינוך.
        2.3. בעל ניסיון של 7 שנים לפחות בייעוץ ו/או בביצוע בקרה תפעולית על גופים ו/או פרויקטים ו/או פעילויות,
             לאחר מועד קבלת התואר, מתוכן לפחות 3 שנים בביצוע פרויקטים בתחום הבקרה.







         2.4. בעל ניסיון של לפחות 3 שנים מתוך 7 השנים הקודמות למועד האחרון להגשת ההצעות בניהול של פרויקטים
                שכללו, במצטבר, את כל אחד מהתחומים הבאים:

                2.4.1. בקרת עמידה בתוכנית עבודה, הנחיות ונהלים לרבות בקרת תכנון מול ביצוע.
                2.4.2. בקרת עמידה באמות מידה של מתן שירות על פי סטנדרטים שנקבעו מראש.
                2.4.3. בקרת עמידה בתנאי הסכמי התקשרות ו/או הוראות חוק בנושא אספקת שירותים לציבור.
                2.4.4. ביצוע עבודות המשלבות עבודת שטח לאיסוף נתונים ולימוד תהליכים בגופים חיצוניים למציע המלוות
                          בעיבוד ממצאים ובניתוחם.

כנס מציעים יתקיים בתאריך 26.5.2016, יח' באייר תשע"ו בשעה 10:00 במשרד הכלכלה והתעשייה, רחוב בנק ישראל 5, קריית הממשלה, ירושלים, קומה 4 באולם הישיבות לילך.

המעוניינים להשתתף בכנס המציעים מתבקשים לאשר הגעה במייל להלן ולציין את שמות המשתתפים: 
: michraz.bakara-sba@economy.gov.il
 
ניתן לעיין במסמכי המכרז ולהורידם ללא תשלום באתר האינטרנט של המשרד בכתובת - www.economy.gov.il   תחת הכותרת "כלים ומאגרי מידע - מכרזים".

שאלות והבהרות בכתב בלבד ניתן לשלוח לתא דואר שכתובתו: michraz.bakara-sba@economy.gov.il,
עד לתאריך 8.6.2016 , ב' בסיון תשע"ו, בשעה 12:00 יש לוודא קבלת המייל אצל הגב' דליה פאר טלפון
 6662375 – 02.
תשובות יפורסמו באתר האינטרנט הנ"ל החל מתאריך 30.6.2016 , כד' בסיון תשע"ו. 
התשובות לשאלות מהוות חלק בלתי נפרד ממסמכי המכרז.
על המציע להגיש הצעתו ב 3 עותקים כנדרש במכרז במעטפה סגורה לתיבת המכרזים של משרד הכלכלה והתעשייה, רחוב בנק ישראל 5, קריית הממשלה, בניין ג'נרי ירושלים, הנמצאת בקומת הכניסה ליד המעליות. המשרד שומר לעצמו הזכות לדחות את המועד האחרון להגשת הצעות. הודעה על כך או על כל שינוי בתנאי המכרז לרבות בתנאי הסף  במכרז תפורסם באתר האינטרנט של המשרד.

המועד האחרון להגשת ההצעות למכרז הינו ביום 24.7.2016 , יח' בתמוז תשע"ו, עד השעה 12:00.

לתשומת הלב: המציעים במכרז יידרשו לעמוד בתנאים להעדר ניגוד עניינים ובתנאים נוספים המפורטים במסמכי המכרז. המציע יידרש להוכיח את עמידתו בכל הדרישות שבמכרז באמצעות אסמכתאות מתאימות, בהתאם למפורט במכרז. 
למען הסר ספק, מובהר בזאת כי במקרה של סתירה או אי התאמה בין נוסח המודעה לבין מסמכי המכרז - האמור במסמכי המכרז גובר. 

כתובתנו באינטרנט www.economy.gov.il






משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101
טל': 02-6662376, פקס: 02-6662884 www.sba.economy.gov.il

